gentaiscool/nusaparagraph_emot huggingface dataset:
Pas aye masih bocah, aye pernah ngalamin sakit batuk yang kagak berhenti sampe akhirnye aye sakit perut. Entu batuk yang dialamin aye bener-bener kagak berhenti dan karena entu lah akhirnye perut aye kayak ketarik-tarik gitu. Akibat batuk yang terus-menerus dan akhirnye perut aye ketarik terus-terusan juga, akhirnye aye ngerasa sakit bener perutnye aye sampe kayak melintir gitu. Semaleman aye susah tidur karena kesakitan. Pas di bawa periksa ke rumah sakit, tapi yang di-rontgen dua kali malah paru-parunye aye. Nah pas diperiksa lebih lanjut sama dokter di rumah sakit laen, kayak di-USG dan ditanyain segala macemnye, akhirnye aye dapet diagnosis kalo aye sakit usus buntu. Karena vonis entu aye kaget dan takut karena kudu dioperasi. 

Emotion: surprise
Kondisi rumah pas ade anak sekarang makin kite perhatiin, jalan buat naek ke tangga udeh kite tutup pager besi. Perabotan-perabotan kaca udeh mulai kite singkirin karna takut tuh nanti kesenggol trus nibanin anak. Jalan mao ke dapur ama keluar gerbang kite udeh tutup ama pintu pager, pan takutnye kite kaga sengaja meleng abis dah tuh anak keluar rumah ama ngacak-ngacak dapur. Lemari-lemari udeh kite kunciin, karna pan emang anak balita pan apa bae diacak-acak jadi takut tuh maenin barang nyang bahaya. Lebih sering beberes karna takut ade benda-benda kecil ditemuin ama anak trus maen makan-makan aja dah tuh, pan bahaya bisa kelolodan. Pokoknye semua di rumah udeh dibuat seaman mungkin, tapi tetep juga masih kite awasin.

Emotion: happy
Ade ipar aye emang bener-bener sedih karna di tolak di universita negeri ama swasta, nah biar die juga kaga depresi mending kite kasih tau hal-hal nyang bikin die kaga kepikiran trus ama kegagalanannye. Pertama, aye suruh die buat isi waktu luang ama hobi die. Kedua, aye suruh die rubah cara belajar jadi biar kaga sestres nanti jaddi belajar mulu jadi rubah aja jamnye di jam-jam nyang kalo belajar cepet nangkep. Ketiga, kalo udeh dirasa mumet bisa relaksasi dengan dengerin musik. Keempat, aye suruh die lebih giat buat deketin diri ama Tuhan, karna pan rejeki kite tuh udeh ada nyanga tur juga ya, jadi setelah berusaha kite serahin lagi ama Tuhan.

Emotion: sad
Kondisi ini adalah salah satu tipe gangguan kecemasan. Kite mungkin kagak akan mengalami gejala ape pun sampai kite melakukan kontak dengan objek yang membuat kite ketakutan. Beberape gejala dari kondisi ntu adalah perasaan cemas yang ringan hingga serangan panik yang menyeluruh. Umumnye, semakin dekat kite dengan objek yang kite takuti, semakin besar pula phobia yang kite rasakan. Gejala-gejala dari fobia adalah, perasaan takut atau cemas yang berlebihan, perasaan ntu biasanye kagak masuk akal, dan persisten, dipicu oleh objek, aktivitas, atau situasi tertentu, perasaan kagak rasional atau kagak proporsional, munculnye perasaan yang kagak sesuai dengan ancaman sebenernye alias kagak masuk akal, sering menghindari objek, aktivitas, atau situasi pemicu dari kondisi ini, sadar bahwa ketakutan yang dimiliki terlalu berlebihan. Kagak jarang, orang yang memiliki fobia merasa malu dengan gejala yang dialami. Untuk menghindari gejala kecemasan atau perasaan malu, kite akan berusaha menghindari pemicunye.

Emotion: fear
Aeris punya pacar namanye Orlando. Setelah Aeris dan Orlando udeh pacaran selama beberape bulan, mereka akhirnye nyoba pacaran sambil hang out bareng temen-temennye mereka. Aeris ketemu temen-temennye Orlando, pun Orlando ketemu temen-temennye Aeris. Nah salah satu temennye Orlando entu ade yang karakternye mirip Orlando. Namanye Delvan. Saat entu, mereka saling tukeran nomor ponsel. Karena karakternye mirip Orlando, Aeris jadi penasaran dan chat Delvano. Mereka pun jadi makin sering chatting. Makin lama, mereka makin sering ketemu kagak cuma pas ramean bareng Orlando aje, tapi berduaan doang. Makin lama, Aeris pun akhirnye selingkuh sama Delvano. Pas tau entu, jelas aje Orlando marah bener. Die marah karena diselingkuhin pacarnye dan dikhianatin sahabatnye.

Emotion: angry
Merasa seseorang kagak adil merupakan suatu perasaan yang udeh umum sering banget terjadi di setiap hubungan manusia. Memberi dan mendapat kagak harus dalam bentuk material. Hal ntu juga bisa dirasakannye dalam bentuk kurang apresiasi. Sebagai contoh, suami yang bekerja seharian untuk keluarga, ditambah dengan stress kerja, mungkin mengharapkannye istri untuk menyiapkannye teh hangat dan menemani makan malam. Tapi ketika sampai di rumah, istri malah tertidur dengan cucian dapur yang menumpuk. Kejadian ntu semuanye dapat membuat suami gedek, dan marah-marah kepada istri. Suami merasa sudah bekerja keras hingga lelah, namun istri kok malah enak-enak tidur dan tidak melakukan tanggung jawab sebagai istri dan ibu rumah tangga.

Emotion: angry
Aliran sungai yang tadinye ntu kering, langsung dipenuhi sampah yang seabrek-abrek, dan warga yang melihat kejadian ntu tersebut, langsung terkejut. Dan pade komentar sambil kaget dah tuh ini air yang keluar gila cepat bener ntu video, astagfirullah aladzim ini gila, sampah gila sekali, teriak seorang warga dalam video tersebut. Pade geli jijik sudah gabisa digambarkan lagi gedeknye kaya ape. Saking terkejutnye, bahkan warga lainnye menyebut sampah yang tergulung oleh saluran air ntu tersebut seperti tsunami. Sampah ntu tersebut seperti lautan sampah, tsunami. Sungai ntu yang dipenuhi sampah, tepat berada di depan rumah milik warga. Menurutnye ntu warga terkejut melihat tumpukan sampah yang digulung oleh aliran air. Aye ngelihat dari kejauhan ntu sampahnye tergulung air, selain ntu mengeluarkan bau kaga enak. Menurutnye, warga terkejut karena pada sore ntu cuaca panas, dan tiba-tiba tumpukan sampah tergulung oleh aliran air di sungai ntu muncul.

Emotion: disgusted
Baru-baru ntu, Prilly Latuconsina menceritakan salah satu kejadian yang memalukannye ntu dalam hidupnye. Waktu ntu die pernah salah masuk ke toilet khusus pria. Hal ntu diceritakannye sama Prilly saat menjadi bintang tamu di YouTube channel Luna Maya. Menurut Prilly, dirinye memang kagak sadar hingga salah masuk ke toilet khusus pria. "Jadi aye di acara mau ngisi acara gitu, terus aye kebelet mau ke toilet. Aye kan saking udeh kesenangan gitu kayak ‘Wah ke toilet dulu ya’ terus aye malah masuk ke toilet cowok," kata Prilly Latuconsina. Saat masuk ke toilet, perempuan 23 tahun ntu langsung histeris. Para pria yang sedang berada di toilet pun langsung terkejut melihat sosok cewek ntu. "Dan cowoknye pacaranye ntu juga lagi pipis. Terus die teriak ‘sorry,sorry,sorry’.

Emotion: shame
Punya orong èmang nyênêngin, apahlagi wayah ngêliat tingkah polahnyah nyang kocak. Dalêm périodê usia onoh, pêncêrnaan buah ati masing dalêm masa pêngênalan sêhingga ora jarang diah ngalamin muntah. Kalu orok gumoh, mao ora mao kudu sigrah dirêsikin biar ora dikêrubungin lalêr nyang ngakibatin nongolnyah pêrmasalahan baru. Ora pêrlu ngêrasa jêmbêr karna prosès ngêrêsikinnyah amat sêdêrhana. Êluh tibang pêrlu ngêgunain kaèn bêrbahan polimèr sêpêrti kanèbo atau mèrêk laèn nyang praktis digunain pêranti ngêrêsikin muntah. Kaèn jênis ênih punya daya sêrêp tinggi sêhingga dêngan sêkali usap, caèran muntahan bisa kêsêrêp sêmpurna sêkaligus ngêja kotoran muntahan nèmplok. Bilês dêngan aèr rêsik kaèn onoh ama lakuin kêmbali pêrêsikan biar hasilnyah maksimal. Êluh puguh bisa!

Emotion: disgusted
Saat sedang membersihkannye ntu sungai yang penuh sampah kotor ntu, die mendapatkannye berbagai macam bentuk sampah. Mulai dari baju, plastik, rangka kayu, bambu, pecahan kaca, hingga tanaman. Semua sampah-sampah tersebut lantas langsung dimasukkannye ke karung yang telah die bawa. Setelah membersihkan semua sampah ntu di sungai, perjuangan pemuda untuk membersihkan sampah belum selesai. Die harus berjuang mengangkat karung-karung yang cukup berat ntu naik ke atas. Perjuangan yang berat ntu membuahkannye hasil. Sungai yang sebelumnye penuh dengan tumpukan sampah, kini udeh bersih tanpa adanye sampah sama sekali. Hal ntu tentunye membuat pemuda tersebut senang. "Udeh bersih hayuk renang," ujar si pemuda.

Emotion: disgusted
Aye punya pengalaman menyenangkan pas menjelang kelulusannye aye. Pas entu, sehari sebelom yudisium, dosen aye ngasitau aye buat nyiapin pidato. Aye heran, kenape aye kudu pidato? Aye yang belom pernah pidato pun gugup karena bakalan pidato di acara formal. Tapi selaen gugup, sebenernye aye seneng juga karena entu bakalan jadi pengalaman pertamanye aye buat pidato. Nah terus pas besokannye, pas hari yudisium, mulai deh tuh diumumin segala macem penghargaan. Ternyata, aye menang sebagai mahasiswa terbaik dengan IPK tertinggi. Aye kaget dong. Soalnye walaupun selama ini nilai aye bagus, tapi banyak temen-temen aye yang menurut aye lebih ambisius dan layak buat dapet IPK tertinggi. Aye pun disuruh maju dan pidato. Pas entu aye seneng bener karena ternyata usaha aye yang berdasarkan rasa tanggungg jawab sebagai pelajar, dapet entu penghargaan tertinggi di antara penghargaan laennye. Entu bener-bener jadi pengalaman aye yang nyenengin banget.

Emotion: happy
Dalêm pèsta pêrkawinan di India, udah ngêjadi tradisi buat nyajiin gêgarêsan nyang disêbut roti tandoori. Hidangan ênih bêrupa roti nyang dipanggang ngêgunain opên. Sêbuah pèsta pêrkawinan nyang bêrlangsung di Aroma Garden, Meerut, India, nyajiin gêgarêsan onoh. Pêmilik acara go nyêrtain koki pêranti nyiapin roti tandoori langsung kêpada tamu. Tapi, ada aksi jêmbêr nyang dilakuin olèh koki onoh. Diah kêdapêtan ngêludahin roti tandoori nyang bakal disajiin buat tamu. Koki onoh tampak ngulènin adonan ampè bêbêntuk pipih. Sêudah onoh, sang koki langsung ngêludahin sêbêlon akhirnyah ngêmasupin kê dalêm tadoor atau opên. Alêsan diah ngêlakuin onoh karna êmpêt dêngan pêlanggannyah nyang kêbangêtan rècèt. Bukan tibang jêmbêr, tapi go ngêbahayain kêsèhatan karna adanyah pandêmi Covid-19 nyang bisa nular liwat ludah. Untungnyah têrsangka udah ditangkêp olèh polisi Meerut. Diah dihukum sêoranyah sêlama tiga taun.

Emotion: disgusted
Selaen bau, beraer, ame jadi sarangnye kuman dan bakteri, sampah juge jadi tempat ngaso terbaenye koloni lalet. Atu sampah aje bise ngundang beberape biji lalet, apelagi kalo ade tumpukan sampah. Bise-bise lalet bekoloni di sonoh gegara emang ntu tempat paporipnye. Sampah nyang betumpuk, kalo di liat doang aje bise bikin jijik, apelagi kalo ditambah ame lalet nyang betebangan ke sonoh ke marih. Makin keliatan joroknye. Kagak lupe dan kudu selalu diinget juge kalo lalet enih bise jadi sumber penyakit. Jadi, ngerase jijik ame tumpukan sampah dan lalet-lalet nyang idup di sonoh, jadi hal normal nyang ampir semue orang rasain. Kalo bise ngeindar dari ntu tumpukan sampah, baenye ngindar. Jan lupe bebersih badan abis ntu buat ngilangin kuman ato bakteri nyang kagak sengaje keikut.

Emotion: disgusted
Lantaran kagak terima usaha restonye diminta tutup, seorang pemilik restoran nekat melakukan aksi arogan terhadap petugas Satpol PP. Aksi pemilik restoran yang menantang, dan menggertak akan menembak Satpol PP itu beredar di media sosial dalam format video berdurasi 3,25 detik. Kagak hanya ntu, pria yang mengaku purnawirawan polisi itu bahkan mengklaim keluarga seorang Kapolda. Peristiwa ntu terjadi di sebuah restoran di kawasan Bekasi, Jawa Barat. Petugas Satpol PP mempermasalahkannye restoran tersebut yang belum tutup melewati jam operasional yang diperbolehkan. Dia malah marah-marah dan memaki petugas dengan nada tinggi. Pria ntu justru menyebut petugas Satpol PP telah mengacak-acak tempat usahanye, dan mengusir petugas tersebut sambil memakinye.

Emotion: angry
Ada seorang bocah yang baru lulus sekolah menengah ke atas mau masuk kuliah yang sampe stress banget kaga keterima masuk di perguruan tinggi negeri. Die stress gegara die ngerasa udeh rajin belajar eh tapinye kaga lolos. Baik yang secara undangan dari jalur rapot die kaga lolos, terus die akhirnye mau ngikut tes tulis untuk ujian masuk kuliah. Die belajar bener-bener banget, tapi takdir Allah berkata lain, die kaga lolos ujian. Akhirnye die katanye mau ikut kelas Ronin aje les gitu, jadi setahun ga kuliah karena penasaran mau kuliah di negeri. Tapi akhirnye die jadi kaya stress terus malah ngurung dirinye menjauh dari dunia sosial.

Emotion: sad
Saat ini udeh beragam bener dah segala bentuk ganyeman. Dari yang bentukan ganyeman berat ampe yang ringan, bener-bener beraneka ragam banget dah. Seabrek rumah makan atau tempat-tempat ganyeman buat ngemil-ngemil aje ada. Di dunia maya pun juga sekarang seabrek ganyeman di jualin, jadi orang-orang kaga usah repot-repot kemane-mane tinggal tunggu di rumah, ntu ganyeman nyampe dah. Ada ganyeman yang ajib bener namanye choux yummyfood by fatma, nah ntu jualan die menang dapet penghargaan pemasaran terbaik, dan die girang banget karena menang atas hasil kerja kerasnye. Ntu ganyeman ajibnye luar biasa, kalo ngegaresin ntu ganyeman rasanye kaga cukup satu aje gitu ngegaresnye gasadar aje gitu ngeganyemnye.

Emotion: happy
Dilingkungan rumah aye tuh banyaj banget kucing liar, bukan kaga ade sebab soalnye banyak anak kosan di rumah tuh nyang demen ama kucing tapi demen doang kaga diurusin. Jadi, kalo buang kotoran tuh sembarangan bae, kaga peduli tuh dimana tempatnye tapi pasti banyak kotoran kucing ditempat nyang ada pasirnye dikit. Kaya di atep rumah Ncing aye contohnye, kan tuh tempat sering buat jemur Nyak nyang punya usaha laundry. Cuman kalo lagi jemur tuh suka nginjek kotoran kucing karna saking banyaknye. Ade nyang ngajarin buat taburin lada di tempat die biasa buang kotoran, eh bener tuh kucing kaga pernah balik-balik lagi.

Emotion: disgusted
Melalui hari-hari setelah kepergiannye orang yang kite sayang bener-bener kaga gampang. Butuh waktu yang kaga sebentar, apelagi kalo keluarga ntu deket banget sama kite. Kite harus perbanyak kegiatan di luaran sana, sebisa mungkin jangan menyendiri kite harus di lingkungan yang rame, harus bergaul dengan bejibun orang, dengan demikian kite bisa mengurangin sedikit rasa sedih kite karena di tinggal oleh orang tersayang. Meskipun kaga bisa lupain, minimal, mengurani rasa sedih kite dengan sering-sering kumpul sama banyak orang. Banyakkin aktivitas, perluas pertemanan itu semua kayanya bisa ngebantu buat hati yang sedang terluka karena kesedihan ditinggal oleh orang terkasih. Upaya ntu semuanye harus diiringi doa, karena sebenernye kasian juga sama orang yang udeh meninggal kalo kite tangisin terus.

Emotion: sad
Saat melakukan perjalanan pulang kampung untuk mudik ntu, sengaja memilih keluar Tol Ciawi demi menghindari kemacetan. Tetapi rencananye kite kagak berhasil, sebab mobil yang di tumpangi justru kagak bergerak sama sekali selama lima jam setelah keluar Tol Ciawi menuju Puncak. "Saya sengaja keluar Tol Ciawi karena memilih lewat jalan kampung pas keluar Tol Ciawi. Ternyata sama aje arah ke jalan kampungnya stuck 5 jam sampai masuk ke jalan kampung," ujarnya. Total terjebak dalam kemacetan selama 12 jam. Indri mengaku baru pertama kali mengalami macet parah hingga terjebak belasan jam. Die bahkan sempat ingin memutar balik untuk kembali ke Jakarta. Berbagai perasaan tercampur, dari mulai kesal, marah, lapar hingga mengantuk sepanjang perjalanan. Die kemudian meminta pemerintah setempat memperketat lagi aturan ganjil-genap saat libur panjang seperti ini. Hal ntu agar kemacetan parah tak terulang. "Pesannye saya sebagai warga asli Puncak supaya jalur Puncak di saat long weekend bisa lebih diperketat lagi atur ganjil-genap dengan tertib dan tetap berlaku, karena saya ke Puncak bukan untuk liburan, tapi untuk pulkam."

Emotion: angry
Orang tua aye bisa marah banget karna luka aye tuh lumanyan parah di bagian muka. Mata merah trus bengkak. Pelipis kanan tuh bocel karna kena besi di papan jalan. Trus bibir aye tuh jeding ampe gede banget. Mata aye udeh sembab soalnye nangis karna nahan sakit. Pokoknye di bagian muka tuh udeh pada lebam dah udeh kaga berbentuk muka. Serem banget kalo aye inget-inget. Untungnye kaga ampe kena biji mata, kalo iya mah bisa pecah kalo kena bagian besi papan jalan. Kalo orang nyang mukulnmah kaga ngapa-ngapa. Walaupun di bales papan nyangbaye buat mukul dari kayu jadinkaga bahaya. Kalo papan nyang buat die mukul kan dari kaca jadi aye abis babak belur dah dibuatnye.

Emotion: angry
Abis kita ngasih waktu buat orang yang trauma. Kita kasih jia kesempatan buat cerita. Kalo jia kagak mau cerita, bilangin kalo jia bisa ceritain rasa ngerinya, rasa sedihnya, asa kuatirnya, ke orang yang dia yakinin. Jia bisa ceritain ke karabat atawa temen deketnya. Cerita bisa bikin perasaannya jadi lebih plong. Lebih baek lagi. Abis cerita, banyak cari kesempatan buat menghibur diri. Orang yang trauma ama bencana alam juga kudu bisa ngurangin ngeliat berita atawa internet. Kadang diunjukkin terus osal berita yang sama soal bencana itu, bikin persaan makin was-was, lantaran mangkin kepikiran. Informasi yang diterima dari internet juga kadang ada yang dilebih-lebihin yang malah cuman nambah panik atawa ngeri aja.

Emotion: fear
Perasaan elu pas ngeliat toilet jorok gimane? Posisinye entu, elu bener-bener butuh make toilet, tapi toiletnye entu bener-bener jorok. Elu pernah kagak? Nah aye pernah. Jadi biasanye, toilet di rumah ataupun kampus aye entu bersih. Walaupun kagak elit kayak di mall gede, tapi bersih dah intinye. Nah pas entu, aye lagi kemping. Karena udaranye dingin, kagak lamaan sampe di lokasi, aye kebelet pipis. Tapi nyatanye pas aye ke toilet temennye aye, entu toilet bener-bener bikin aye jijik. Tau kagak kenape aye jijik bener? Soalnye entu toilet bener-bener banyak bercak-bercak item dan ijo. Wajar aje kan aye jijik karena toiletnye emang jorok bener? Nah makanye elu kalo mau kemping, mendingan survei dulu deh tempatnye biar nemuin toilet yang setidaknye kagak berlumut di bagian gayung dan embernye.

Emotion: disgusted
Rasa ora pêrcaya bahwa pasangannyah bêsêlingkuh nimbulin rasa kêcèwa nyang gêdé. Rasa kêcèwa nyang gêdè sêlanjutnyah ngalamin èskalasi sêdêmikian rupa sêhingga indipidu nyang bêrsangkutan ora mampu lagi ngatasinnyah. Diah ngêrasa kêcèwa atas kêorabêrdayaannyah ênih dan nimbulin amarah di dalêm dirinyah. Amarah onoh diarahin pada bêrbagè pihak, di antaranyah bêrikut. Pêrtama, sèwot ama pasangan nyang udah ingkar janji. Kêdua, sèwot ama pihak kêtiga sêbagè pêlaksana têrjadinyah pêrsêlingkuhan. Kêtiga, sèwot ama lingkungan sosial nyang dianggêpnyah ngasih dukungan atas têrlaksananyah pêrsêlingkuhan. Kêêmpat, bahkan ora jarang sèwot ama sêmêsta alam sêkaligus Nyang Maha Kuasa karna nganggêp udah ditimpain bêban nyang dêmikian bêrat buat ditanggungnyah. Kêlima, sèwot ama diri dèwèk karna kêmudian diah montên dirinyah sêbagè indipidu nyang udah gagal ngêbina kêlangsungan pêrkawinan.

Emotion: angry
Aye pikir kan zaman sekola tuh udeh seru, cuma teryata lebih seru lagi pas kuliah. Nah, zaman kuliah tuh aye kebeneran pacaran jarak jauh. Jadi jarang ketemu, kebeneran tuh si pacar bilang kaga bisa pulang buat nemuin. Emang si dalem hati sedikit kecewa soalnye pan ite ngarepin tuh namanye dikasih kejutan biar kaya orang-orang. Trus pas lagi ada acara kampus, tiba-tiba temen aye nyetel stop motion gitu, teryata pacar aye tuh bikin video singkat buat ngucapin selamat ulang taun dari temen-temen aye. Trus abis video disetel die dateng dari belakang buat buat ngasih kuenye. Kaget banget dah kaga nyangka bisa dibikin kaya gitu ama pacar.

Emotion: surprise
Hilang nafsu ngegares, seabrek penjual ganyeman yang ketahuan menginjak hingga mengolah ganyeman yang mereka jual dengan kaki kotor. Mulai dari roti sampai bihun. Mengolah ganyeman tentunye ntu harus higienis, dan kebersihannye ntu terjaga agar terhindar dari bakteri sampai virus yang bisa menempel di ganyeman. Tapi rupanye hal ntu kagak terlalu diperdulikannye lagi bagi sebagian penjual ganyeman yang asal-asalan dalam mengolah ganyemannye mereka. Secara kagak sengaja aksi mereka mengolah, atau menginjak ganyeman menggunakannye kaki ntu membuat resah para pembeli. Bejibun orang ntu pade yang khawatir tentang kebersihan ganyeman yang mereka beli di restoran hingga tempat makan kaki lima. Seperti aksi ekstrem para penjual roti di India yang ketahuan menginjak hingga meludahi roti yang akan mereka sajikan ke pengunjung. Kemudian ada aksi sembarangan dari penjual daging, yang memotong daging-daging untuk ganyeman dengan kakinye, ntu semuanye tentulah sangat menjijikan.

Emotion: disgusted
Jatoh di têmpat umum mungkin mêrupakan hal nyang paling ngêjêngahin bagi sêbagian orang. Mêrèka lêbih bêpikir pèngèn ditaro manè mukè dibandingin rasè nyêri nyang dihasilin sêudèh jatoh. Mênurut mêrèka, rasè nyêri pisik akibat jatoh kagak sêbêrapè dibanding rasè jêngah karna dikêtawèin orang. Orang-orang nyang ngêmilikin sipat jêngah sêcarè naluri dalêm dirinyè nyadarin bahwa dirinyè kurang dibandingin orang laèn. Bagi êlu nyang ngêmilikin tingkat rasè jêngah nyang tinggi, nyok sigrah kurangin rasè jêngah êlu. Sipat jêngah tumannyè ngêjè sêsêorang kêilangan kêsêmpêtan, kurang ngêdapêt kêsênêngan, amè kêkucil dari hubungan sosial. Tapi, bagi êlu nyang ngêmilikin sipat jêngah nyang tinggi, kagak pêrlu bêkêcit ati karna padè dasarnyè adè banyak carè pêranti ngusir jauh-jauh sipat nyang ngêrugiin êni!

Emotion: shame
Kêjadian ngêjêngahin nimpè pêmbawè program bêritè ABC News, Will Reeve. Diè kêtangkêp kamèra ngêlakuin siaran bêritè tanpè ngêgunèin cêlanè panjang wayah ngêbawèin program Good Morning America dêngan sègèn têntang apotik masa dêpan. Posisinyè wayah ntu lagi bêgawè dari rumèh karna pandêmi. Wayah bêgawè di studio atau kantor, parè pêmbawè bêritè tumannyè ngêjalanin siaran dêngan duduk di bêlakang mèja sêhinggè bagian bawèh awak kagak kêliatan. Mêrèka bisè kêliatan propèsional amè pormal di layar kacè lantaran juru kamèra tibang nyèntêr bagian awak atas mêrèka. Khusus kasus Reeve, bêgawè dari rumèh ngêjè dirinyè jadi juru kamèra dadakan. Posisi kamèra nyang salèh padè akhirnyè ngêjè awak bagian bawèh Reeve kêliatan amè suènyè wayah diè kagak makè cêlanè panjang. Reeve akhirnyè angkat bicarè liwat mèdiè sosial Twitter. Diè sêkaligus ngêklaripikasi bahwa kagak tibang ngêgunèin cêlanè dalêm wayah siaran, tapi makè cêlanè pèndèk.

Emotion: shame
Kadang ade perasaan sdih kalo mikirin perjuangan ane sampe bisa ke tahap sekarang eni, soalnye kagak gampang banget, nyang mane aye bisa lulus kuliah sampe dapet nilai maksimal atawa cumlaude ntu hasil nyang kaga gampang, kalo dibanding ame temen nyang laen, nyang kalo pas ade kebutuhan buat kuliahnye gampang tinggal minta ame kolotnye, nah kalo aye kalo ade kebutuhan make kudu mikir dulu pegimane buat dapetinnye, masalah buat bayar uang semesteran aje puyengnye kadang ampe kudu muter otak kudu usaha apaan lagi biar kagak sampe nunggak tu uang semesteran aye. tapinye alhamdulillah kaga lebih dari 4 taon aye bise ngeberesin kuliah di salah satu kampus swasta islam di Jakarte dengan mulus kagak ade hambatan nyang berat amat.

Emotion: happy
Jun entu punya segambreng kegiatan. Padahal sehari entu cuma 24 jam, tapi die kuliah, nugas, organisasi, kerja, dan bahkan kadang ikut olimpiade. Jangan lupa juga Jun sering dimintain tolong buat ngajarin temen-temen mahasiswanye ataupun mahasiswa S1. Entu semua ade kalanye Jun lakuin selama 1 hari. Jun seneng ngelakuin semuanye, tapi entu semua nguras pikiran dan energi. Belom lagi kalo ade orang resek. Nah kalo udeh kecapekan walaupun semuanye dilakuin dengan seneng, ade kalanye Jun marah tanpa sebab. Hal entu bisa aje karena die kecapekan dan ade pemicunye gitu kan? Nah nyok makenye jangan terlalu capek! Supaye elu tetep sehat ye!

Emotion: angry
Banyak alêsan ngapah kita gampang sèwot tanpa sêbab. Mungkin êluh ngêrasa kêlêlahan, strès, atau bahkan lapar. Mêski kêdêngêr amat sêdêrhana, rasa lapar nyang kita alamin têrnyata bisa ngêja kita lêbih sêring sèwot. Hal ênih puguh bakal lêbih sêring ngêja êluh ngêgêntak sêsêorang atau ngêluapin èmosi têradêp orang-orang sêkitar. Rasa lapar bisa ngêrobah sêsêorang ngêjadi amat èmosional. Ênih karna rasa lapar bisa nimbulin strès, kêcêmasan, ama kêgêlisahan nyang bêrujung pada amarah. Soalnyah, sinyal lapar nyang dikirim otak bakal ngêrangsang pêlêpasan hormon adrènalin kortisol nyang ngêja êluh sulit buat ngêndaliin èmosi wayah lapar. Kalu êluh sêring sèwot tanpa sêbab, bisa jadi karna êluh lapar. Olèh karna onoh, coba dah atur waktu madang êluh biar amarahluh go bisa kêkontrol.

Emotion: angry
Bagi bêbêrapah orang, kêntut di dêpan gacoan bisa ngêjadi hal nyang ngêjêngahin. Tapi, wadon ênih malah apès karna nahan kêntut di dêpan gacoannyah. Wadon bêrnama Viviane de Queiroz Pereira onoh adalah sêorang pênyanyi asal Brasil. Wadon nyang akrab disapa Pocah onoh ngêrasa ora kêrasan kêntut di dêpan gacoannyah. Karna jêngah, Pocah ngêmilih buat nahan kêntut. Tapi, pênyanyi 27 taun onoh bêrakhir dilariin kê rumah sakit. Sêudah insidèn nahan kêntut, Pocah go ngasih saran biar orang laèn ora jêngah nahan kêntut di dêpan gacoan. Pocah ngêrasa lêbih jêngah wayah kudu masup rumah sakit akibat nahan kêntut. Para wadon, ontong jêngah kêntut di dêpan gacoanluh, yak. Nyang bênêr-bênêr ngêjêngahin adalah masup rumah sakit karna didiagnosis nahan kêntut!

Emotion: shame
Tingkat emosi tiap orang memang berbeda-beda. Ada orang yang bisa mengendalikannye emosinye dengan baik, tetapi ada juga orang yang gampang marah atau tersulut emosinye. Marah sebenernye adalah emosi yang normal, sama halnye seperti menangis atau tertawa. Namun, bila kamu mudah sekali marah, bahkan tanpa sebab, kondisi ntu kagak hanya dapat berdampak buruk bagi orang-orang di sekitar kamu, tetapi marah tanpa sebab juga bisa menjadi pertanda dari kondisi kesehatan tertentu. Seseorang marah biasanye disebabkan oleh berbagai hal, misalnye karena tersinggung, merasa tidak adil, kecewa, dan sebagainye. Namun, beberapa kondisi kesehatan tertentu kadang-kadang bisa memicu seseorang untuk marah walaupun kagak ada penyebabnye. 

Emotion: angry
Wayah êlu keluar rumah, êlu bisè saja kagak sengaja bertemu dêngan orang laèn nyang ngêgunèin pakaian serupa dêngan êlu. Pastinya, momen seperti êni bakal ngêjè êlu jêngah, seperti sebuah video nyang pernah viral di TikTok, yakni seorang wadon kagak sengaja bertemu wadon laèn nyang makè pakaian serupa dari ujung kepala ampè kakinya. Kalo diperhatikan, keduanya samè-samè ngêgunèin jilbab hitam. Lalu, warna swètêr mêrèka jugè samè, yakni ungu muda. Bêlon lagi celana jin nyang dikenakan gè hampir mirip. Tentu saja mêrèka berdua langsung merasa jêngah wayah berpapasan. Karna pakaian mêrèka samè persis dari ujung kepala ampè kaki, seketika orang-orang di sekitarnya gè menoleh amè mengira kalo mêrèka adalah saudara. 

Emotion: shame
Buat ngadepin rase takut pas dirundung emang butuh dukungan orang laen. Bakal susah kalo jalan ndiri. Prinsip enih nyang kudu dipegang semue orang, mao ntu korban ato bukan. Kalo ente bukan korban, bise bangat bantuin sukarela si korbannye. Kalo ente korban, kuatin diri buat minta bantuan ke orang laen. Ade beberapa cara buat ngebantu korban perundungan. Petamenye, kudu bangat cari tau akar masalahnye biar kagak salah langkah. Kalo udeh, bise bantu die ningkatin rase pecaye dirinye dengan kasi motipasi dan selalu ade buat dengerin keluh kesah die. Jan lupe, penting bangat enih buat nyaranin die berani betindak, misalnye lapor ke orang tue ato siapapun nyang bewenang. Buat ngindarin lebi sering kena perundungan, ajak korban ngejauh dari pegaulan nyang toksik. Udeh gitu, penting bangat juge, ajak dan temenin korban nyari bantuan ke orang propesional!

Emotion: fear
Kêhamilan nyang ora dikêtauin disêbut cryptic pregnancy. Mêski ora umum, kondisi ênih juga bukanlah suatu hal nyang langka. Sêbagian wadon mungkin punya gangguan siklus mènstruasi sêhingga ora curiga wayah dirinyah têrlambat datêng bulan. Mêski bêgonoh, kêhamilan umumnyah juga ditandain ama kênaèkan bêrat badan. Tibang ajah pada sêbagian wadon, gêjala ênih bisa bêgonoh samar, bahkan ora nongol, sêhingga kêhamilan pun jadi ora disadarin. Tanda-tanda kêhamilan samar bisa baè têrjadi karna rêndahnyah kadar hormon kêhamilan. Hal ênih mungkin têrjadi karna kêunikan gènètik ampè kêlaènan kromosom pada janin. Cryptic pregnancy butuh kêopènan khusus karna umumnyah wadon nyang ngalamin hal ênih ora sêdêng ngêjalanin program atau pêrsiapan kêhamilan sêhingga kêmungkinan gêdé bêlon dapêt pêrawatan prènatal.

Emotion: surprise
Jun entu takut bener sama yang namanye kecoak. Atau mungkin lebih tepatnye jijik kali ye. Soalnye kecoak entu kan kotor, bisa aje dari got, tempat sampah, closet, dan laennye. Intinye Jun kalo udeh liat kecoak entu panik dan takut bener. Nah suatu saat pas lagi hari ulang taonnye, die disuruh ke ruangan BEM. Katenye ade rapat darurat. Die kaget. Soalnye die aje yang Ketua BEM masa kagak tau ape-ape. Terus pas die datengin entu tempat BEM, kagak taunye di entu tempat bener-bener banyak kecoak. Ade kecoak yang di lantai, ngerayap di dinding, ngerayap di atep, dan ade juga ysng terbang. Jun kaget dab takut bukan maen. Terus kagak taunye entu semua kejutan ulang taon buat die. Jelas aje die kaget dan marah karena entu kejutan ulang taon. Nyok makenye kalo mau ngasih kejutan yang yang ngadi-ngadi!

Emotion: surprise
Dina entu tulang punggung keluarga, kudu punya pekerjaan biar dapet duit buat biayain 4 adeknye, enyaknye yang udeh menua, dan buat beli rumah karena die tinggal di kontrakan reyot. Tapi sayangnye setelah berusaha maksimal sejak kecil, Dina yang merupakan tulang punggung keluarga kena PHK dari tempat kerjanye. Jelas aje Dina sedih dan tertekan bener. Nah ternyate katanye, ngerasa sedih dan stres pas kena PHK entu wajar karena kan tiap orang butuh kerjaan biar punya duit buat biiaya idupnye dan bahkan keluarganye, kayak Dina. Kena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Dina. Jadinye, sedih karena kena PHK wajar, tapi jangan sedih dan terpuruk kelamaan ye.

Emotion: sad
Terlalu keseringan mainin gadget ngeakses media sosial, apelagi di masa pandemi seperti ini juga bisa menurunkan imun tubuh kite loh. Bacalah konten-konten positif yang ada di media sosial supaya menambah wawasan, dan menaikkan imun. Hindari mengonsumsi konten-konten yang negatif, check and recheck konten sebelum disebarkan. Jangan sampe kite menjadi korban berita hoax bahkan menjadi pelaku hoax. Hal ntu dapat merugikan diri sendiri, dan orang lain. Hal ntu bisa jadi salah satu penyebabnye kite menjadi bisa demam panggung atau kagak pede. Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi. 

Emotion: fear
Hutang ntu merupakan permasalahan yang harus dihadapi dalam idup, kagak boleh dihindari, atau bahkan pura-pura lupa, karena resikonye ntu bahaya. Semakin lama kite kagak mengatasi hutang kite, semakin menumpuk suku bunganye ntu sehingga akan sulit untuk melunasi. Makanye kite kalo bisa ntu punya daftar keperluan kite. Mulai sekarang buatlah daftar dan wujudkanlah. Ini adalah sebuah investasi kagak berduit namun sangat menunjang kesehatan mental kite. Dengan begitu hutang yang meilit menjadi terasa lebih ringan karena kite ntu memiliki sesuatu yang dapat dibanggakan. Semisal kite ingin sekadar mengantar Ibu ke pasar, atau membantunye memasak, mencabuti ubannya yang gatal. Hal ntu tersebut susah kite lakukan karena merantau jauh dari kampong halaman. Maka luangkanlah untuk pulang sejenak. Uang kagak berari ape-ape jika dengan bertemunye kite dengan enyak kite, dan melakukan aktifitas di atas menjadikan emosional kite membaik. Agenda yang kagak bisa ditukar denga uang tersebut justru yang akan menyelamatkanmu dari tekanan hidup, termasuk tekanan karena hutang.

Emotion: shame
Ya namanye kentut kan pasti bisa ditahan ya, dari pada kite malu harus dikata-katain ya mending kite lebih baik nahan trus kite melipir sebentar dah kemana gitu biar orang pada kaga tau. Soalnye ketut tuh udeh kaya aib si, orang masih blom nerima tuh kentut sembarangan. Beda lagi kalo ama kelaurga, temen, deket atau pasangan nyang udeh dikenal ya boleh dah tuh asal keluarin kentut sembarangan. Tapu sedeket-deketnye juga harus jaga sopan santun lah, kalo ama orang nyang lebih tua kaga boleh sembarangan ngeluarin kentut. Ama orang tua ngomong nada lebih tinggi aja kaga boleh, gimana kalo kentut sembarangan udeh kurang ajar itu mah.

Emotion: shame
Elu pernah liat bayi baru lahir? Elu ngerasa seneng kagak saking gemesinnye entu bayi? Aye pernah ngerasa seneng bener karena ngeliat bayi sodaranye aye yang baru lahir. Entu bayi gemesin bener soalnye! Pipinye entu bayi gembil dan badannye entu bayi juga luamayan bongsor. Aye demen bener liat entu bayi pas senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye liat bayi baru lahir bikin seneng saking gemesinnye! Nyok kite jenguk para bayi biar bikin kite seneng!

Emotion: happy
Ade rasa-rasa nyang dibilang unipersal ame peneliti. Sala atunye rase jijik enih. Buat objeknye, emang bise beda-beda, cuman umum bangat orang-orang di belahan dunie manapun ngerase jijik ame nyang namenye muntahan. Bise muntahan orang laen, ato bahkan muntahan diri ndiri. Rase jijik enih jadi sala atu emosi dasar nyang punye ekspresi khas buat orang-orang nyang ngalaminnye, kalo kate Robert Plutchik, seorang psikolog ame guru besar emiritus di Albert Einstein Collage of Medicine, ame Paul Ekman, psikolog nyang jadi perintis studi emosi. Terus, agak beda ame bentuk emosi laen, kek marah, takut, ame sedih, rase jijik enih justru nurunin denyut jantung, temasuk kalo jijik pas ngeliat muntahan.

Emotion: disgusted
Waktu ntu ada yang lagi hamil di keluarga kite, sodara kite lagi hamil anaknye yang pertama. Kasiannye pas lagi hamil ade aje kendalanye masalah dalam kehamilannye. Die sering banget pendarahan, pokoknye kesianan banget dah rasanye. Aye sering telponin aje die biar kaga ngerasa sendirian, biar die berasanye girang aje terus gitu. Sampe tiba waktunye die ngelahirin, kasiannye lagi die ngelahirin pas zamannye virus covid lagi tinggi-tingginye, akhirannye pas di swab beneran aje die kena covid yaudelah lahirannye emang-emang kudu di caesar, udeh dia kaga boleh dulu nyusuin anaknye secara langsung. Lahirlah anaknye gemesin banget lucunye manis mukanye badannye gendut, pokoknye lucu banget dah anaknye.

Emotion: surprise
Êluh kudu ngêtauin cara nyimpên gêgarêsan kalèng nyang bênêr biar ora gasik bonto. Kalu udah bonto, puguhnyah jêmbêr ama ora bisa dikonsumsi lagi. Mêski gêgarêsan kalèng ngêmilikin umur simpên nyang lama, tapi suhu di atas 37,7 °C bisa nyêbabin gêgarêsan kalèng ngalamin kêrusakan. Simpênlah gêgarêsan kalèng di têmpat nyang kêring ama têduh. Ontong nyimpên kêbangêtan lama di têmpat nyang kêna mataari langsung atau ngêmilikin suhu lêbih angêt dari 24 °C karna dêngan bêgonoh, gêgarêsan bisa kêilangan nutrisi, rasa, ama warna aslinyah. Gêgarêsan kalèng juga kudu dimasak dêngan suhu ama waktu pêmasakan nyang dianjurin. Ênih buat ngêmastiin baktèri pêmbontoan ama baktèri patogèn nyang mungkin tumbuh di dalêm kalèng bênêr-bênêr ilang.

Emotion: disgusted
Suatu hari pas lagi masanye liburan, aye empok, dan sepupunye aye diajak pergi liburan ke rumah encing dan sepupunye aye. Nah pas entu kite sampe, cuma naro barang bentar, abis entu kite langsung gas pergi ke tanahnye encing kite. Encing kite entu bisa dikate juragan tanah dan rumah. Tanah dan rumahnye ade di mane-mane. Dan encingnye aye entu kalo beli rumah ataupun tanah udeh kayak beli kacang goreng, alias gampang bener entu keluarin duitnye. Nah pas entu kite udeh sampe di area lahannye encing aye. Kite pun akhirnye turun dari mobil. Nah pas entu, sebelom masuk ke wilayah tanahnye tante aye, ade tempat di pojokan yang ade banyak bener tumpukan sampah. Aye jijik bener pas entu karena liat umpukan sampah.

Emotion: disgusted
Zaman sekarang kan kejahatan udeh macem-macem, malah udeh terang-terangan. Padahal di mana-mana udeh ada cctv kan tapi ade aje orang nekat nyang jahatin orang. Modusnye macem-macem, nih penjahat nih pertama nyari korban buat diikutin. Trus kalo dirasa udeh di tempat nyang agak sepi trus orangnye sadar diikutin langsung dah tuh beraksi. Udeh banyak cerita nyang aye denger begitu, apalagi pasti banyakan tuh korban nyang diinte perempuan. Mangkanye buat perempuan boleh aje mandiri kemana-mana sendiri, tapi tetep aje kalo malem mah apalagi kondisi sepi mendingan bareng orang kalo ga dijemput. Biar kaga ade kejahatan nyang ngintai. Apalagi kan sekarang kejahatan tuh udeh macem-macem bentuknye.

Emotion: fear
Wanita berusia 24 tahun nty mengaku terkejut karena ternyata dirinye hamil untuk kedua kalinye. Kendati demikian, perempuan ntu tetep sangat bersyukir dikaruniai anak ke-2. "Alhamdulillah, aku tadinya sempet shock padahal anaknya masih kecil,”. Tapi balik lagi ini gift dari Allah, aku bersyukur aja, karena banyak yang pengen anak nggak dikasih," ungkap perempuan ntu. "Tapi aku nggak minta, tapi dikasih dan aku harus mensyukuri yang Allah kasih," tuturnya. Die juga mengungkapkannye, dia kagak merasakan perbedaan yang begitu signifikan dari ke hamilan keduanye ntu. Namun, istri Adhi Permana Putra ntu mengaku lebih capek ketimbang waktu hamil buah hatinye yang pertama. "Hamil pertama kedua aku sama-sama hamil kebo, tapi ini lebih capek aja sih," ucap Kesha. Mungkin karena sambil ngurusin anak kecil, jadi lebih capek," sambungnya.

Emotion: surprise
Pada umumnye, hantu akan muncul di tempat-tempat yang gelap, dan suasananye yang menyeramkan. Bahkan, terkadang hantu muncul di rumah yang sudah kita tempati selama bertahun-tahun, sehingga beberapa orang merasa takut untuk tidur sendirian, atau tidur dalam keadaan gelap. Seseorang yang takut melihat hantu biasanye akan tidur dalam keadaan lampu tetap dinyalakan, dan tidur pun menjadi nyenyak. Oleh karena ntu, ketika seseorang melihat hantu, die akan merasa sedang diganggu, dan merasa kagak nyaman. Bahkan, aktivitas yang dilakukannye menjadi kurang maksimal karena ada rasa takut yang muncul. Meskipun ntu rasa takut sering muncul ketika melihat hantu, tetapi sebaiknye kita sebagai manusia tetap berani karena dengan keberanian kemungkinan besar hantu tidak akan mengganggu kita.

Emotion: surprise
Penting bagi kite untuk menyadari bahwa kite layak mendapatkan bantuan karena ada bejibun orang yang merasa bersalah (dan juga malu karena mencuri) merasa kagak layak untuk mendapatkan bantuan. Perasaan seperti ntulah yang menahan mereka untuk kagak mencari bantuan. Ingatlah bahwa kite layak mendapatkan bantuan dan pengertian, dan kite kagak sendiri. Untuk mulai mengubah kebiasaan ntu, penting bagi kite untuk terlebih dahulu mengenali alasan-alasan spesifik yang mendorong kite untuk mencuri. Setelah kite mengetahui ape yang mendorong perilaku mencuri pada kite cobalah menulis bebas mengenai keinginan atau dorongan yang ada pada diri kite untuk mencuri. Jangan sembunyikan perasaan ntu. Semua yang kite pikirkan, atau rasakan penting untuk dicatat. Pastikan kite menjelaskan dan menamai dengan pasti perasaan-perasaan, seperti kemarahan, ketakutan, kesedihan, kesendirian, merasa ngeri, terekspos, rapuh, dan lain-lain, yang muncul bersamaan dengan keinginan untuk mencuri.

Emotion: shame
Pas menjelang kelulusan kuliah, tepatnye sehari sebelom yudisium, dosen aye ngasitau aye buat nyiapin pidato. Pas entu aye heran, kenape aye kudu pidato? Aye yang belom pernah pidato pun gugup karena bakalan pidato di acara formal. Tapi selaen gugup, sebenernye aye seneng juga karena entu bakalan jadi pengalaman pertamanye aye buat pidato. Pas entu hari pun aye nyiapin pidatonye, nontonin contoh pidato, dan latihan. Terus pas besokannye, pas hari yudisium, mulai deh tuh diumumin segala macem penghargaan di salah satu ruangan kelas. Ternyata, aye menang sebagai mahasiswa terbaik dengan IPK tertinggi. Aye melongo kaget dong. Soalnye walaupun selama ini nilai aye bagus, tapi banyak temen-temen aye yang menurut aye lebih ambisius dan layak buat dapet IPK tertinggi. Pas entu aye pun disuruh maju dan pidato. Tentu aje banyak suara-suara heboh dari temen-temen angkatannye aye. Aye pun pidato di depan temen-temnnye aye yang duduk di kursi dan di sebelah jajaran para dosen dan dekan. Pas entu aye gugup, tapi lebih ke seneng bener karena ternyata usaha aye yang berdasarkan rasa tanggungg jawab sebagai pelajar, dapet entu penghargaan tertinggi di antara penghargaan laennye. Entu bener-bener jadi pengalaman yang nyenengin banget dalam hidup aye.

Emotion: happy
Buat orang nyang emang dikritik di depan umum jangan pernah malu. Justru kite harua bangkit trus ngerubah diri jadi lebih bae lagi. Kalo kite terpuruk kan orang laen kaga mao tau tuh apa nyang kite adepin. Kite mestinya tuh ngucapin terima kasih karna udeh perhatian trus peduli. Dari situ kan kite bisa belajar dari kesalahan dan ngerubah pola idup trus rajin buat pake wewangian lebih sering lagi. Pokoknye mah jangan ampe kite putus asa karna hal nyang sebenernye tuh ngelatih mental kite. Biar nanti di kemudian hari kite bisa makin kuat menghadapi ujian nyang makin menjadi malah lebih parah lagi nantinye.

Emotion: shame
Pernah ada cerita dari temen wadon. Jia cerita kalo dulu pernah mau dideketin ama orang. Udah ngobrol lama, udah berasa akrab bener. Makan baso bareng juga. Eh, pas udah berapa ari kenalan. Makan jajanan bareng yang pedes gitu. Jia kagak bilang kagak bisa makan pedes. Pas di tengah makan, jia ngobrol sembari muncrat. Geli banget liatnya. Udah gitu, lantaran kepedesan, tiba-tiba jia langsung meler. Ingusnya keluar dari idung. Jia kaget, pegimana yang ngeliat. Kita yang nyaksiin geli banget. Makan ampe kagak tegel lagi. Jia malah nyengir aja, kayak kagak ngerasa bersalah. Udah kagak tegel liat makanan, geli. Jia malah santai aja, jadi gedek banget. Gara-gara begitu, udah kagak mau kenal lagi katanya ama orang itu.

Emotion: disgusted
Namanye bocah mah kaga pernah kapok, walaupun jorok tapi tetep aje tuh mao kalo di ajak kepasar padahal dalem ati suka jijik karna banyak sampah. Malahan dulu Babeh tuh pernah jualan lauk mateng juga di pasar, gara-gara itu kan aye juga mesti tiap hari tuh ke pasar. Walaupun udeh tiap hari dateng ke pasar juga tetep aje kaga biasa tuh ama baunye. Aye tetep kaga napsu makan karna di mana-mana ade lalet gara-gara sampah nyang numpuk. Aye baru mao makan tuh kalo udeh sampe rumah. Itu juga kaga lahap karna masih kebayang aja suasana pasar nyang bener-bener jorok trus bau.

Emotion: disgusted
Sikap Nyak tuh nurun teryata ama aye. Waktu aye ngajak temen aye maen tuh emang cuma berdua aja. Trus aye tuh naro duit recehan di kamar, tapi pas temen aye pulang masa duitnye ilang. Jelas-jelas kan dicolong yak, tapi karna kaga mao ngaku yaudah aye ikhlasin aje. Kata Nyak juga gabae tuh berantem apalagi musuhan ama temen, nanti dosa. Yauda aye sejak itu jadi orang selalu bae ngalah, kaga ngelawan trus juga kaga nyeroto orangnye, bener-bener takut ama dosa dah. Karna udeh dibiasin buat jujur trus kalo mau boong juga rasanye ketakutan banget dah, udeh kaya ngelakuin dosa apaan tau.

Emotion: fear
Sodaranye aye nikah sama lakinye sejak taon 2020-an. Sebelom berhasil ngelahirin pas taon 2022, sodaranye aye sempet keguguran. Jelas aje sodaranye aye terpukul bener pas entu. Nah tapi akhirnye setelah beberpa bulan kemudian, sodaranye aye kembali ngandung. Pas die tau lagi ngandung lagi, die bener-bener jaga entu kandungannye biar kagak keguguran lagi. Die cuma ngebadog yang sehat-sehat, kagak jajan, dan minum susu buat bumil. Akhirnye setelah beberape bulan ngandung dengan penuh kehati-hatian sambil ngehadepin beragam permasalahan layaknye enyak-enyak bunting – mual, pegel, dan laennye – akhirnye sodaranye aye pun ngelahirin. Bayinye sodara aye pun lahir dengan selamat, sehat, dan normal. Pipinye gembil bener. Badannye lumayan bongosor, tinggi dan agak gede juga. Pokoknye gemesin banget deh bayinye sodare aye! Aye selalu seneng liat entu bayi!

Emotion: happy
Kite bakalan marah kalo ngeliat anak kite dipukul. Sama juga kaya orang laen juga bakal marah kalo anaknye dipukul ama anak kite. Maka dari itu, kite mesti tanemin tuh rasa sabar, kalo memukulntuh perbuatan nyang kaga baik. Dari pada ngajarin anak buat balik mukul mending kite ajarin anak buat nangkis pukulan trus suruh aduin tuh ke guru. Kalo kite didik anak kite udeh ngelawan dari kecil, suatu saat nanti die bisa ngelawan ama kite orang tuanye. Mangkanyre, sebagai orang tua kite perlu tuh ajarin nyang bae-bae. Soalnye kalo kaga kaya gitu nanti nyang rugi kite sendiri sebagai orang tua karna pas udeh gede anak kaga bakal ngerti.

Emotion: angry
Hapè iPhone didêmênin karna mêrupakan pêrangkat dêngan dèsain nyang ringkês ama hèmat ruang. Tapi, ênihlah nyang paling ngêkuwatirin saban pênggunanyah. Mêski sêcara pêrangkat lunak dikênal aman, tapi ora pada pisiknyah nyang gampang dicolong. Onoh sêbabnyah, Apple ngêja pitur nyang disêbut Find My iPhone atau Têmuin iPhone Guah, nyang ngêmungkinin êluh ngêlacak iPhone nyang ilang. Kalu hapè iPhonen êluh ilang, êluh têtêp bisa ngakses Find My liwat laman iCloud.com. Pitur Find My Device pênting karna bisa ngêbantu pêngguna ngêlakuin lèngkah pênganggulangan wayah hapè ilang. Jadi, luangin bêbêrapah mênit dah buat mêlajarin sêluk bêluk cara gawènyah ama hal nyang dibutuhin supaya kalu misal ilang, bisa gasik ditêmuin.

Emotion: happy
Selama kite tau kejadian nyang sebenernye, kite jangan ampe kaga bantu orang nyang lagi kena musibah kecelakaan. Namanye manusia ya saling lah tolong menolong. Jangan cuma mao videoin doang trus disebar dah. Kan kasianan, soalnye kan bisa bahayain diri sendiri. Soalnye pas ada kecelakaan trus orang pada meleng buat ngambil gambar bisa aja terjadi lagi tuh kecelakaan. Mangkanye kalo kite ada disekitar tempat kecelakaan mending kite minggir duly dah ngeri-ngeri ada kejadian lagi gara-gara kite nyang ngerumunin cuma pengen tau doang. Kalo kaga ada petugas keamanan emang susah suh buat bikin situasi jadi kondusip, karna ada polisi aje orang masih aje pada ngerumunin, padahal itu bikin kerja petugas kesehatan ama polisi jadi makin susah.

Emotion: fear
Zaman-zaman sekolah kebanyakkan orangtua mesenin ke anaknye biasanye buat kaga pacar-pacaran dulu, biar fokus dan tekun dulu aje belajar di sekolah. Seorang anak perempuan di suatu daerah mengabaikan pesannye si ntu orang tua. Mana die sekolahnye di luar kota, jauh dari orang tua, die tinggal sama keluarganye di daerah tempat die sekolah. Orangtuanye udeh pesen-pesen jangan aneh-aneh belajar dulu yang bener, ibadah yang bener, tapi die malah mengkhianati kepercayaan orangtuanye. Akhirnye yaudeh namanye bocah ngehianatin orang tua, kaga nurut sama orang tua ngelanggar pesen orangtua, pasti ade aje ganjarannye. Akhirnye nilai-nilai ntu bocah di sekolah pade merosot jeblok jelek-jelek nilainye gegara kaga konsen belajarnye.

Emotion: sad
Cara mengatasi permasalahan bau badan ntu salah satunye adalah dengan rajin mandi. Kagak hanya sekadar basah ngebanjur badan pakai air aje, tapinye kite juga harus mandi dengan benar pake sabun, digosok yang bersih agar badan bisa wangi sepanjang hari. Kite juga bisa coba menggunakan beragam produk sabun anti bau badan di pasaran. Kite ntu dianjurkannye membersihkan ntu tubuh bagian atas terlebih dahulu, lalu turun ke area tubuh bagian bawah secara berurutan. Hal ntu bertujuan agar area tubuh dapat bersih secara merata. Pastikan untuk membersihkan area lipatan-lipatan tubuh, seperti ketiak, area kulit di bawah payudara, pangkal paha, dan bokong. Dalam hal ntu, frekuensi mandi yang ideal ditentukan oleh jenis kulit, dan tingkatan aktivitas sehari-hari.

Emotion: shame
Temen cerita, kalo jia pernah salah masuk weseh. Jia laki, malah masuk weseh orang wadon. Jadi, katanya waktu itu jia lagi pengen kencing. Di sono ada pintu buat wadon ama buat laki. Pas banget jia lagi buru-buru kagak liat dulu tulisan atawa gambar yang di pintu. Cuman ada satu pintu pas banget waktu itu ada bocah laki yang keluar dari pintu itu. Gara-gara itu, jia ngirain kalo itu weseh buat laki. Jadinya, jia masuk aja. Pas masuk ke dalem, jia kaget ama kebingungan. Soalnya, di dalem malah kebanyakan emak-emak yang lagi pada ngaca atawa lagi ngantri panjang buat kencing. Semua emak-emak yang di dalem itu langsung pada meratiin keheranan. Ada juga yang panik, lantaran lagi benerin kerudungnya. Langsung jia balik arah, keluar pintu. Tengsin banget katanya.

Emotion: shame